Воронов Анатолий Георгиевич

Анатолий Георгиевич Воронов (17 сентябрь 1911 йыл, Санкт-Петербург — 1 май 1995 йыл, Мәскәү) — ғалим-геоботаник, эколог, биогеограф, медицина географы. 1937—1944 йылдарҙа Пермь педагогия институтының география факультеты деканы, 1946—1951 йылдарҙа «Урал алды» ҡурсаулығы директоры, 1953—1988 йылдарҙа Мәскәү дәүләт университеты   география факультетының  биогеография  кафедраһы мөдире (1953—1988). Биология фәндәре докторы, профессор.

Авторҙар коллективы составында Куба Милли атласын төҙөүҙә ҡатнашҡаны өсөн  СССР Дәүләт премияһы лауреаты (1973). РСФСР-ҙың атҡаҙанған фән эшмәкәре (1982). Эколог Г. А. Вороновтың атаһы.

 Биографияһы 
1933 йылда Мәскәү дәүләт университетының биология факультетын тамамлай

1934— 1937 йылдарҙа — Мәскәү университетының ботаника ғилми-тикшеренеү институты аспиранты.
1937—1944 йылдарҙа  — өлкән уҡытыусы, доцент, Пермь педагогия институтының география факультеты деканы. 

1944—1947 йылдарҙа  — ССР ФА Зоология институтының  (Ленинград) докторанты.

1946 йылдан алып  1951 йылға тиклем  — Пермь дәүләт университеты ҡарамағындағы Тәбиғи фәндәр инситутының өлкән ғилми хеҙмәткәре, «Урал алды» ҡурсаулығы директоры. 

1951 йылдан — Мәскәү дәүләт университетының география факультеты профессоры,  1953 йылдан — биогеография кафедраһы мөдире. В.В. Алехин  һәм А. Н. Формозовтың уҡыусыһы. 1988—1994 йылдарҙа — М. В.  Ломоносов исемендәге Мәскәү дәүләт университетының биогеография кафедраһы профессоры. 

А. Г. Воронов — методология һәм биогеография  уҡытыу өлкәһендә белгес, биогеографияла  географик йүнәлеш яҡлы. Үҫемлектәр һәм хайуандар донъяһы бәйләнешен, был мөнәсәбәттәрҙең   зона үҙенсәлектәрен өйрәнә.

Мәскәү университетында уның тарафынан «Биогеография», «Геоботаника», «Медицинская география» кеүек фундаменталь курстар ойошторола һәм уҡыла.  Тәбиғәтте һынаусылар Мәскәү йәмғиәтенең  вице-президенты, Бөтә Союз география ойошмаһының Мәскәү филиалы рәйесе урынбаҫары, СССР ФА хайуандар донъяһын реконструкциялау, һаҡлау һәм өйрәнеү буйынса Совет президиумы ағзаһы булып тора. СССР география йәмғиәтенең Мәскәү филиалы медицина географияһы  комиссияһында  тора.

1958—1959 йылдарҙа  Куньмин  университетында уҡыта (Юньнань провинцияһы, ҠХР).

1972 һәм 1967 йылдарҙа  Кубала эшләй. 

1971, 1976—1977 һәм 1980 йылдарҙа  Пацификаның  Көньяҡ-Көнсығыш  утрауҙарын тикшерә («Калисто» рейстары).

Биогеография буйынса дәреслектәр  (1963, 1985), биш йөҙгә яҡын фәнни эштәр авторы.

 Төп хеҙмәттәре 

 Воронов А. Г. Биогеография (с элементами биологии). — М.: Изд-во МГУ, 1963
 Воронов А. Г. Изучение биоценотических связей — одна из задач современной биогеографии. // Вопросы географии. 1966. — Сб. 69. — С. 3—10.
 Воронов А. Г. Некоторые направления развития современной биогеографии // Современные проблемы зоогеографии / Под ред. А. Г. Воронова, Н. Н. Дроздова. — М.: Наука, 1980. — С. 6—20.
 Воронов А. Г. Медицинская география. Т. 1. Общие вопросы. М.: МГУ, 1981.
 Воронов А. Г. Место биогеографии в системе наук и её будущее // Теоретические и прикладные аспекты биогеографии / Под ред. Н. Н. Дроздова и др. — М.: Наука, 1982. —С. 4—10.
 Воронов А. Г. Корни и ветви биогеографии // Современные проблемы биогеографии / Под ред. Н. Н. Дроздова, Е. Г. Мяло. — М.: Изд-во МГУ, 1982. — С. 19—40.
 Воронов А. Г., Дроздов Н. Н., Мяло Е. Г. Биогеография мира. — М.: Высшая школа, 1985.


 Иҫкәрмәләр 

 Әҙәбиәт 
 Современные проблемы биогеографии: Сборник статей к 70-летию со дня рождения А. Г. Воронова / Под ред. Н. Н. Дроздова, Е. Г. Мяло. — М.: Изд-во МГУ, 1982.


 Һылтанмалар 

 Кафанов А. И., Кудряшов В. А., 2005. Классики биогеографии : биобиблиографический указатель.
 Анатолий Воронов. Советский эколог, геоботаник, биогеограф, профессор // Calend.ru. Календарь событий.
Категория:XX быуат биологтары
Категория:Рәсәй империяһы ботаниктары
Категория:Алфавит буйынса ботаниктар
Категория:СССР Дәүләт премияһы лауреаттары
Категория:РСФСР-ҙың атҡаҙанған фән эшмәкәрҙәре
Категория:Биология фәндәре докторҙары
Категория:Мәскәүҙә вафат булғандар
Категория:1995 йылда вафат булғандар
Категория:1 майҙа вафат булғандар
Категория:Санкт-Петербургта тыуғандар
Категория:1911 йылда тыуғандар
Категория:17 сентябрҙә тыуғандар